|  |  |
| --- | --- |
| Image result for stema romaniei | **ROMÂNIA**  **JUDEȚUL TIMIȘ**  **CONSILIUL LOCAL al COMUNEI SÂNPETRU MARE**  **Judeţul Timiş, 307385, Sânpetru Mare, nr.1**  C.I.F. 4483862, Telefon:0256376177;  e-mail: [primaria.sanpetru\_mare@cjtimis](mailto:primaria.sanpetru_mare@cjtimis).ro |

**Total consilieri :13**

**Prezenţi:13**

**Pentru :13**

**Împotrivă: X**

**Abțineri: X**

**HOTĂRÂREA**

**Nr. 60 din 13.11.2024.**

privind aprobarea participării comunei Sânpetru Mare la *„Programul privind creșterea eficienței energetice a infrastructurii de iluminat public”*, aprobarea Documentației tehnico-economice – DALI și aprobarea indicatorilor tehnico-economici ai proiectului ”*Modernizarea sistemului de iluminat public stradal, Comuna Sânpetru Mare, jud. Timiș*”

**Consiliul Local al Comunei SÂNPETRU MARE, județul Timiș întrunit în ședință ordinară din dată de 13.11.2024, legal constituită,**

*Având în vedere:*

* Referatul de aprobare nr.6023 din 13.11.2024, al dlui. primar al comunei Sânpetru Mare, în calitate de inițiator al proiectului
* Raport de specialitate nr.6024 din 13.11.2024 al Consilierului personal al primarului din cadrul Primăriei Comunei Sânpetru Mare,
* Devizul general și indicatori de proiect, înregistrate cu nr. 6026 din 13.11.2024, elaborate de proiectantul CRISBO COMPANY SRL
* Avizul comisiilor de specialitate al Consiliului Local al Comunei Sânpetru Mare, îndeplinind condiția de la art.136, alin.(8), lit.c), din Ordonanța de Urgență a Guvernului nr.57/2019, privind Codul administrativ
* Prevederile Legii nr.500/2002 privind finanțele publice, cu modificările și completările ulterioare și ale Legii nr.273/2006 privind finanțele publice locale, cu modificările și completările ulterioare;
* Prevederile Hotărârii Guvernului României nr.907 din 29 noiembrie 2016 - privind etapele de elaborare și conținutul-cadru al documentațiilor tehnico-economice aferente obiectivelor / proiectelor de investiții finanțate din fonduri publice;
* Prevederile Ordinului nr.2.490/2024 pentru modificarea Ghidului de finanțare a Programului privind creșterea eficienței energetice a infrastructurii de iluminat public, aprobat prin Ordinul ministrului mediului, apelor și pădurilor nr. 1.866/2021;

În temeiul prevederilor art.129, alin.(2) lit.b), art.139, alin.(3) lit.d), art.196, alin.1, lit.a) din OUG nr.57/2019, privind Codul administrativ cu modificările și completările ulterioare, *adoptă următoarea:*

**H O T Ă R Â R E:**

**Art.1.** Se aprobă participarea Comunei Sânpetru Mare la “*Programul privind creșterea eficienței energetice a infrastructurii de iluminat public”*;

**Art.2**. Se aprobă documentația tehnico – economică, faza DALI, caracteristicile principale și indicatorii tehnico – economici ai obiectivului de investiții cuprinși în anexa privind descrierea sumară a investiției, care face parte integrantă din prezenta hotărâre.

**Art.3**. Se aprobă contractarea finanțării şi se mandatează primarul Comunei Sânpetru Mare să reprezinte solicitantul Comuna Sânpetru Mare în relația cu Autoritatea - Administrația Fondului pentru Mediu.

**Art.4**. Se aprobă susținerea din bugetul local a cheltuielilor neeligibile ale proiectului în valoare de **294469,23** lei, inclusiv TVA

**Art.5**. Comuna Sânpetru Mare se angajează să întocmească documentaţia de achiziţie publică, organizarea şi derularea tuturor procedurilor de achiziţie publică din cadrul obiectivului de investiții şi realizarea lucrărilor în conformitate cu prevederile legale în vigoare privind achizițiile publice și cerințelor din Ghidul de finanțare;

**Art.6** Cu ducerea la îndeplinire a prevederilor prezentei hotărârii se încredințează dl primar al Comunei Sânpetru Mare.

**Art.7.** Prezenta se comunică:

- Instituției Prefectului-Județul Timiș, Serviciul controlul legalității, aplicării actelor cu caracter reparatoriu și contencios administrativ;

- dlui. Primar al comunei Sânpetru Mare,

- la dosarul cu HCL.

- se aduce la cunoștință publică prin afișarea la sediul Primăriei, precum și pe site-ul primăriei comunei Sânpetru Mare [www.primaria.sanpetrumare.ro](http://www.primaria.sanpetrumare.ro)

PREȘEDINTE DE ȘEDINȚĂ; CONTRASEMNEAZĂ;

CONSILIER, Secretar general al UAT. - delegat,

Dragan TOSITY Olga EREMITY

*HCL nr.60 din 13.11.2024*